Saliyané nyanyi, Mayang uga nduwéni kaprigelan nyindhen. Mayang iku kagolong wong kang nduwéni keturunan seniman saka wong tuwané. Bapake Ki Dhalang Sugito Purbocarita, iku dhalang, déné ibune Larasatun, utawa kang misuwur kanthi jeneng Nyi Woro Cengkir Gading iku sindhen. Mayang kang misuwur ing taun 1990-an, nggawé pawarta kang ngagetake taun 2000-an Mayang digosipake cedhak karo putrane mantan Présidhèn RI Soeharto, Bambang Trihatmojo kang wis nduwé bojo Halimah Agustina Kamil. Banjur konangan yèn Mayang lan Bambang wis kawin siri lan nduwéni anak wédok, Khirani Siti Hartina Trihatmodjo.